Best of Hilary Duff

Best of Hilary Duff merupakan album lagu terhebat oleh Hilary Duff. Album ini telah dilancarkan di Amerika Syarikat pada 11 November 2008. Jualan album Best of Hilary Duff dihentikan di stor iTunes disebabkan oleh alasan yang tidak diketahui. Namun, jualannya dibuka semula di stor tersebut pada 18 Disember 2008.

Single pertama bagi album ini bertajuk Reach Out dan video untuk lagu tersebut telah dilancarkan.

Maklumat 
Tarikh asal untuk pelancaran Best of Hilary Duff telah dijadualkan pada 23 September 2008 tetapi ditangguhkan. Album ini akhirnya dilancarkan pada 11 November 2008. Dua single Hilary Duff, Beat of My Heart dan Our Lips Are Sealed tidak dimuatkan di dalam album edisi Amerika Utara tetapi disertakan dalam album edisi Jepun dan Australia.

Kulit muka hadapan album ini ditukar untuk pasaran Jepun kerana kulit muka hadapan asal untuk pasaran Amerika Utara menyerupai kulit muka hadapan album Dignity edisi istimewa Jepun.

Penerbitan 
Hilary mengumumkan bahawa sebuah lagu yang bertajuk Reach Out akan dijadikan sebagai sebuah single. Hilary juga merancang untuk mengeluarkan album edisi istimewa Dignity yang memuatkan gubahan baru untuk lagu-lagu asal di dalam album tersebut bersertakan dua lagu baru, Reach Out dan Holiday. Album istimewa tersebut akan dikeluarkan dalam format cakera padat terbaru, CDVU+ yang dihasilkan oleh Syarikat Walt Disney.

Hollywood Records membatalkan rancangan tersebut. Oleh sebab begitu banyak perancangan telah dibatalkan, Hilary berhasrat untuk meninggalkan syarikat tersebut dan album Best of Hilary Duff dihasilkan untuk menamatkan perjanjian Hilary dengan Hollywood Records yang berhajat untuk mengeluarkan satu lagi album selepas Dignity.

Sambutan 
Allmusic menyatakan bahawa Hilary telah matang dalam penghasilan muzik beliau. Album ini juga dikatakan merupakan sebuah langkah Hilary ke masa hadapan.

Senarai lagu 
 "Reach Out" (4:15)
 "Holiday" (4:06)
 "Stranger" (4:14)
 "With Love" (gubahan baru) (3:03)
 "Play with Fire" (3:01)
 "Wake Up" (3:38)
 "Fly" (3:42)
 "Come Clean" (gubahan baru) (3:20)
 "So Yesterday" (3:35)
 "Why Not" (2:59)
 "Reach Out" (gubahan baru) (6:17)
 "Holiday" (gubahan baru) (4:09)

Prestasi

Rujukan 
Nota: Semua rujukan adalah dalam Bahasa Inggeris.

Album Hilary Duff
Album 2008